Mgr. **Martina Holečková** (\* 6. február 1984) je slovenská právnička, manažérka rozvojových projektov a politička. Od roku 2020 je členkou predsedníctva KDH. Od marca 2023 pôsobí ako podpredsedníčka Nitrianskeho samosprávneho kraja, pričom poslankyňou NSK je od roku 2017. V parlamentných voľbách v septembri 2023 bola zvolená do Národnej rady SR. Je predsedníčkou poslaneckého klubu KDH v Národnej rade SR.

Životopis
---------

Holečková vyštudovala právo na Právnickej fakulte Trnavskej univerzity v Trnave. Venuje sa humanitárnym a rozvojovým projektom v subsaharskej Afrike a na Slovensku. Spolupracuje s organizáciami pomáhajúcimi slobodným matkám, zdravotne znevýhodneným, ľuďom bez domova a sociálne slabším rodinám. Pracuje tiež pre Misijný sekretariát Pallotínov, ktorí vedú rozvojové a sociálne projekty v Rwande, Burkine Faso a na Madagaskare. Je členkou Slovenskej komory mediátorov.

### Politická kariéra

V roku 2016 vstúpila do KDH, v roku 2020 bola zvolená za členku predsedníctva. V rokoch 2014 – 2022 bola poslankyňou obecného zastupiteľstva v Kozárovciach, v obci bola predsedníčkou finančnej komisie a členka obecnej rady.

V regionálnych voľbách v roku 2017 bola zvolená za poslankyňu zastupiteľstva Nitrianskeho samosprávneho kraja v obvode Levice, keď kandidovala s podporou koalície SaS, OĽANO, KDH, ŠANCA, OKS a NOVA. Získala 4 061 hlasov. V zastupiteľstve pôsobila ako predsedníčka komisie kontroly a členka sociálnej a majetkovej komisie.

Vo voľbách v roku 2022 kandidovala na post predsedníčky Nitrianskeho kraja ako kandidátka pravicovej koalície strán KDH, SaS, Tím Kraj Nitra, SPOLU – občianska demokracia, Šanca, ODS – Občianski demokrati Slovenska, OKS, DS a ZA ĽUDÍ. Jej víziou vo vedení kraja bolo dobehnúť investičný dlh a viesť kraj s troma piliermi – otvorenou komunikáciou, aktívným konaním a spoluprácou. Vo voľbe predsedníčky kraja skončila na štvrtom mieste, keď získala 15,65 % (33 467) hlasov. Zároveň bola opätovne zvolená za poslankyňu za obvod Levice, keď získala 7 324 hlasov. V zastupiteľstve je členkou Rady Zastupiteľstva NSK a členkou komisie kontroly a komisie o ochrane verejného záujmu. V marci 2023 ju zastupiteľstvo Nitrianskeho kraja zvolilo za podpredsedníčku kraja.

V parlamentných voľbách v septembri 2023 bola zvolená do Národnej rady SR. V októbri 2023 bola poslancami za KDH zvolená za predsedníčkou poslaneckého klubu KDH v Národnej rade SR.

Osobný život
------------

Holečková žije v Kozárovciach. Je slobodná, hovorí anglicky, francúzsky a poľsky.

Referencie
----------

1. 1 2  BOĎOVÁ, Mária. Plánovali troch, zvolili dvoch. Nitriansky kraj spoznal mená svojich vicežupanov. *SME* (Bratislava: Petit Press), 2023-03-22. Dostupné online [cit. 2023-03-24]. ISSN 1335-4418.
2. 1 2  TERAZ.SK. *Predsedníčkou poslaneckého klubu KDH bude M. Holečková* [online]. TERAZ.sk, 2023-10-17, [cit. 2023-12-12]. Dostupné online.
3. 1 2 3   *Martina Holečková* [online]. martinaholeckova.sk, [cit. 2023-03-24]. Dostupné online.
4. ↑   *TK KBS* [online]. Bratislava: TK KBS, [cit. 2023-03-24]. Dostupné online.
5. ↑   *Praktikum z trestného práva hmotného* [online]. najpravo.sk, [cit. 2023-03-24]. Dostupné online.
6. ↑  sz. *Novým predsedom KDH je Milan Majerský* [online]. kdh.sk, 2020-08-23, [cit. 2023-03-24]. Dostupné online. Archivované 2023-03-24 z originálu.
7. ↑   *Definitívne výsledky hlasovania* [online]. Bratislava: Štatistický úrad SR, [cit. 2023-03-24]. Dostupné online.
8. ↑   *Archív - Komisie Zastupiteľstva NSK 2017-2022* [online]. unsk.sk, [cit. 2023-03-24]. Dostupné online.
9. ↑  RTVS, TASR. *Kandidátkou pravicovej koalície na nitriansku županku bude Martina Holečková* [online]. Bratislava: Rozhlas a televízia Slovenska, 2022-07-25, [cit. 2023-03-24]. Dostupné online.
10. ↑  TASR. M. Holečková: NSK je v dobrej ekonomickej kondícii, má investičný dlh. *teraz.sk* (Bratislava: TASR), 2022-10-21. Dostupné online [cit. 2023-03-24].
11. ↑   Nitriansky kraj - Výsledky volieb do VÚC 2022 (župné voľby). *SME* (Bratislava: Petit Press). Dostupné online [cit. 2023-03-24]. ISSN 1335-4418.
12. ↑   *Voľby do orgánov samosprávnych krajov 2022* [online]. Bratislava: Štatistický úrad SR, [cit. 2023-03-24]. Dostupné online.
13. ↑   *Mgr. Martina Holečková* [online]. unsk.sk, [cit. 2023-03-24]. Dostupné online.
14. ↑  redakcia/SB, noviny.sk/TVJOJ. *Kandidát na župana v NRSK: Martina Holečková* [online]. joj24.noviny.sk, 2022-10-06, [cit. 2023-03-24]. Dostupné online.